**III. Kormányrendeletek**

**A Kormány 243/2010. (X. 5.) Korm. rendelete**

**a vis maior tartalék felhasználásának részletes szabályairól szóló**

**8/2010. (I. 28.) Korm. rendelet módosításáról, valamint az államháztartás mûködési rendjérõl szóló 292/2009. (XII. 19.) Korm. rendelet módosításáról**

A Kormány az 1–5. § tekintetében a Magyar Köztársaság 2010. évi költségvetésérõl szóló 2009. évi CXXX. törvény 91. § (1) bekezdésének d) pontjában kapott felhatalmazás alapján,

a 6. § tekintetében az államháztartásról szóló 1992. évi XXXVIII. törvény 124. § (2) bekezdés a)–d), f)–g), i), k), m)–n), p)–r), u)–x), zs)–zsa), zsd)–zse), továbbá zsh)–zsk) pontjában kapott felhatalmazás alapján, az Alkotmány 35. § (1) bekezdés b) pontjában meghatározott feladatkörében eljárva a következõ rendeletet alkotja:

**1. §** (1) A vis maior tartalék felhasználásának részletes szabályairól szóló 8/2010. (I. 28.) Korm. rendelet (a továbbiakban: R1.)

3. § (5) bekezdése helyébe a következõ rendelkezés lép:

„(5) Az (1) bekezdés a) pontja szerinti esetben a miniszter a bejelentést követõen haladéktalanul megkeresi az illetékes

megyei katasztrófavédelmi igazgatóságot, illetve a Fõvárosi Polgári Védelmi Igazgatóságot (a továbbiakban:

Katasztrófavédelmi Igazgatóság), amely 5 munkanapon belül a 2. melléklet szerinti adatlapon – elektronikusan

az ebr42 rendszerben – köteles tájékoztatást nyújtani a bejelentés valódiságáról, a vis maior esemény jellegérõl,

a védekezési munkálatok szükségességérõl. Ennek igazolására a Katasztrófavédelmi Igazgatóság helyszíni ellenõrzést

is folytat.”

(2) Az R1. 3. § (6) bekezdése helyébe a következõ rendelkezés lép:

„(6) Abejelentést követõen haladéktalanul – legkésõbb 20 munkanaponbelül – a Kormány általános hatáskörû területi államigazgatási szerve által kinevezett és koordinált, legalább 2 fõs bizottság helyszíni vizsgálatot végez (a továbbiakban: elõzetes helyszíni vizsgálat). Az elõzetes helyszíni vizsgálatban részt vesz a Kormány általános hatáskörû területi államigazgatási szerve, a Katasztrófavédelmi Igazgatóság, továbbá a Kormány általános hatáskörû területi államigazgatási szerve felkérése alapján:

a) ár-, illetve belvíz elleni védekezés esetében a területileg illetékes környezetvédelmi és vízügyi igazgatóság,

b) utakban, kompokban, hidakban keletkezett károk esetében a Közlekedésfejlesztési Koordinációs Központ képviselõje.”

(3) Az R1. 3. § (9) és (10) bekezdése helyébe a következõ rendelkezések lépnek, egyben a 3. § a következõ (11) bekezdéssel egészül ki:

„(9) Támogatás – pince-, illetve partfalomlás, valamint földcsuszamlás kivételével – csak a káresemény bekövetkezését megelõzõ állapot visszaállítására igényelhetõ. Nem igényelhetõ támogatás a vis maior keretbõl az elmaradt felújításból, karbantartásból eredõ, korábban megelõzhetõ károk helyreállítására, új beruházásra, fejlesztésre, illetve felújítási elõirányzatok pótlására, a (10) bekezdésben foglaltak kivételével.

(10) Amennyiben a vis maior esemény következtében a kötelezõ önkormányzati feladatot szolgáló épület összedõl, vagy helyreállíthatatlanul károsodik, a miniszter javaslatára, a káreseményhez kapcsolódó közfeladatokért felelõs fejezetet irányító szerv elõzetes szakmai véleménye alapján a Kormány dönt a támogatás felhasználásáról új,a káreseményt megelõzõ funkciót betöltõ beruházás megvalósítása érdekében. Ez esetben a támogatás folyósítása a 7. § (2) bekezdésében foglaltak alapján történik.

(11) A települést ért különösen súlyos természeti csapás esetében, amelynek következtében a lakóépületek jelentõs része életveszélyessé vált, illetve helyre nem állítható, kivételesen a támogatás a lakosság egyszeri, rendkívüli szociális támogatására is kiterjedhet. A lakossági támogatás a szociális igazgatásról és szociális ellátásokról szóló 1993. évi III. törvényben elõírt eljárási szabályokkal egyezõen az önkormányzati kötelezettségbõl eredõ kiadások (átmeneti segély nyújtása a létfenntartást veszélyeztetõ rendkívüli élethelyzetbe került személyek részére az életveszély megszüntetéséhez) részbeni vagy teljes megtérítését jelenti. Ez a támogatás a kárt szenvedett lakosok biztonságát szolgálja, az ingatlan helyreállításának vagy újjáépítésének fedezetét nem tartalmazza. A támogatás elõleg formájában is folyósítható a 7. § (3) bekezdésben részletezett eljárás szerint.”

**2. §** (1) Az R1. 4. § (1) és (2) bekezdésének helyébe a következõ rendelkezés lép:

„(1) Az önkormányzat, illetve a többcélú kistérségi társulás az 5. melléklet szerinti adatlapon rögzített támogatási kérelmét – a (3) bekezdés szerinti kötelezõ mellékletek becsatolásával – a 3. § (4) bekezdése szerinti bejelentést követõ 22 munkanapon belül köteles benyújtani papír alapon egy eredeti és három másolati példányban a Magyar Államkincstár területileg illetékes szervének (a továbbiakban: Igazgatóság), továbbá egy másolati példányban a Kormány általános hatáskörû területi államigazgatási szervének. A benyújtási határidõ meghosszabbítására nincs lehetõség, annak elmulasztása jogvesztõ.

(2) A kérelemben meg kell határozni a védekezés, illetve helyreállítás kezdési és befejezési határidejét. Az Igazgatóság megvizsgálja a kérelmet, és hiányosság észlelése esetén az Áht. 64/B. § (3) bekezdése alapján az önkormányzatot, többcélú kistérségi társulást hiánypótlásra szólítja fel. A hiány pótlásáról a felszólítás kézhezvételétõl számított 5 munkanapon belül – elektronikusan és papír alapon is – gondoskodni kell az Igazgatóság és a Kormány általános

hatáskörû területi államigazgatási szerve felé. Amennyiben az önkormányzat a hiánypótlásnak a megadott határidõn belül nem tesz eleget, vagy nem megfelelõen teljesíti azt, az Igazgatóság a támogatási igényt nem továbbítja, és errõl tájékoztatja a minisztert és a kérelmet benyújtót. Az Igazgatóság a pályázatokat papír alapon egy eredeti és két másolati példányban részletes véleményének egyidejû csatolásával küldi meg a miniszter részére.”

(2) Az R1. 4. § (3) bekezdés következõ ce) alponttal egészül ki:

*[(3) A támogatási kérelem kötelezõ mellékletei:*

*c) a képviselõ-testület, illetve társulási tanács határozata arról, hogy]*

„ce) vállalja a károsodott ingatlannak a költséghatékonyság és a megvalósíthatóság szempontjaira tekintettel történõ helyreállítását;”

(3) Az R1. 4. § (5) bekezdésének helyébe a következõ rendelkezés lép:

„(5) Ár- és belvíz-védekezési költségek elszámolásával kapcsolatos kérelmek esetén – kizárólag a védekezési költségek vonatkozásában – a (3) bekezdés b), ca), cb), cd), ce), d), e) és i) pontjában megjelölt dokumentumok csatolása nem kötelezõ.”

**3. §** Az R1. 5. § (6) bekezdés c) pontja helyébe a következõ rendelkezés lép:

*[(6) A költségek között nem számolhatók el]*

„c) a fejlesztések, a 3. § (10) bekezdésben foglaltak kivételével,”

**4. §** Az R1. 7. §-a helyébe a következõ rendelkezés lép:

„7. § (1) A támogatási igényekrõl – a Kormány általános hatáskörû területi államigazgatási szerve 6. § szerinti véleményének figyelembevételével – a káreseményhez kapcsolódó közfeladatokért felelõs fejezetet irányító szervnek megküldött pályázati dokumentációval kapcsolatos szakmai vélemények és javaslatok minisztériumnak történõ megküldését követõen a miniszter dönt. A támogatói okiratban megfogalmazott miniszteri döntés elkülönítetten tartalmazza:

a) a támogatással elismert számlával igazolt védekezési költségekhez, illetve

b) a szakértõi véleménnyel alátámasztott helyreállítási költségekhez

biztosított támogatás összegét és a támogatás mértékét. Az utalványozás és az elõirányzat módosításának alapdokumentuma az a) pontban meghatározott esetben, illetve elõlegigénynél a miniszteri döntésrõl készült feljegyzés, a b) pontban meghatározott esetben a teljesítésarányosan folyósítandó összegrõl a Kincstár által megküldött lehívási igény.

(2) A miniszteri döntést követõen a védekezési költségekhez kapcsolódó támogatásokat a minisztérium – az (1) bekezdés szerinti feljegyzésen alapuló – utalványozása alapján a Kincstár folyósítja. A helyreállítási költségekre jóváhagyott támogatás az Igazgatósághoz benyújtott, a teljesítést igazoló számla vagy egyéb teljesítést igazoló dokumentum alapján – a (3) bekezdés szerinti elõleg igénybevétele esetén az elõleg felhasználásával történõ elszámolást követõen – vehetõ igénybe. A támogatott önkormányzat, többcélú kistérségi társulás (a továbbiakban:

Támogatott) az elszámoláshoz benyújtandó számla vagy egyéb teljesítést igazoló dokumentum eredeti példányán - sokszorosítás elõtt – az ebr42 rendszerben a támogatási igényhez tartozó igénylésazonosítót feltünteti.

A helyreállításhoz kapcsolódó támogatást a Kincstár folyósítja azzal, hogy

a) a Támogatott az általa igazolt és hitelesített számlákat, egyéb teljesítést igazoló dokumentumokat másolatban az Igazgatósághoz nyújtja be,

b) az Igazgatóság a benyújtott számlák és a támogatásigénylések adatait a benyújtástól számított 5 munkanapon belül ellenõrzi, ezt követõen a miniszternél kezdeményezi a számla összege és a támogatási mérték figyelembevételével meghatározott összegû támogatások utalványozását,

c) a Kincstár a minisztérium utalványozása alapján teljesíti a támogatás Támogatott számlájára történõ utalását,

d) a támogatás lehívására a miniszteri döntést követõ 12 hónapon belül benyújtott számlák esetében van lehetõség.

A 3. § (10) bekezdés szerinti esetben a támogatás felhasználásának végsõ határidejét a Kormány határozza meg.

(3) Különösen súlyos természeti, a település nagyobb részét érintõ károk (pl. földrengés, árvíz, lakott területen belüli nagy kiterjedésû belvíz, tornádó, tûzvész, robbanás, pince-, vagy partfalomlás, földcsuszamlás) mérséklésére a védekezési, helyreállítási támogatás részben, elõleg formájában azonnali segítségnyújtásként is folyósítható a miniszter elõzetes döntésével, a Kincstár felé történõ utalványozással, a kedvezményezettet terhelõ elszámolási

kötelezettséggel. A helyreállításhoz kapcsolódó elõleg a jelzett helyreállítási költségek legfeljebb 15%-ának megfelelõ összeg lehet, amellyel az elsõ teljesítésarányos kifizetésig kell elszámolni. A védekezési költségekhez kapcsolódó elõleg a jelzett védekezési költségek legfeljebb 50%-ának megfelelõ összeg lehet.

(4) A Támogatott a támogatás felhasználásáról – a befejezési határidõt követõ 22 munkanapon belül, de legkésõbb a miniszteri döntést követõ 12 hónapon belül, a 3. § (10) bekezdés szerinti esetben a Kormány által meghatározott idõpontig – a 6. melléklet szerinti adatlapok, továbbá a következõ hiteles bizonylatok:

a) a helyreállításhoz, illetve védekezéshez kapcsolódó Támogatott nevére és címére kiállított számlák, számlát helyettesítõ egyéb bizonylatok, az elvégzett munkatételeket tartalmazó számlarészletezõk Támogatott által hitelesített másolatai,

b) a helyreállításhoz, illetve védekezéshez kapcsolódó személyi jellegû ráfordítások esetén a bér és járulékok kifizetését igazoló bizonylatok, munkanapló, jelenléti ív hitelesített másolata,

c) a helyreállításhoz, illetve védekezéshez kapcsolódó saját kivitelezésben végzett helyreállítás esetén belsõ bizonylat és kimutatás hitelesített másolata a felmerült költségekrõl (pl. géphasználat, üzemanyag),

d) a helyreállításhoz, illetve a védekezéshez kapcsolódó vállalkozói szerzõdések, megbízási szerzõdések, megrendelõk, árajánlatok hitelesített másolata,

e) a mûszaki átadás-átvételi jegyzõkönyv hitelesített másolata (építéssel történõ helyreállítás esetén),

f) építmény helyreállításához nem kapcsolódó vis maior esemény esetén teljesítés igazolás hitelesített másolata a munka teljesítésérõl,

g) építési napló hitelesített másolata (építéssel történõ helyreállítás esetén),

h) bankbizonylatok hitelesített másolata az egyéb forrásból kapott támogatás összegérõl,

i) készpénzes fizetés esetén kinyomtatott pénztárnapló, illetve a bankszámlakivonat hitelesített másolata a pénzfelvételrõl, valamint a bevételi és kiadási pénztárbizonylat hitelesített másolata,

j) kinyomtatott banknapló és fõkönyvi kivonat hitelesített másolata a kapott támogatás, a számlák, valamint azok kiegyenlítésének lekönyvelésérõl,

k) tárgyi eszköz karton hitelesített másolata építmény esetén,

l) helyreállítás/védekezés befejezése utáni fotódokumentáció (elektronikusan cd-n vagy színes nyomtatásként),

m) biztosítással, kártérítéssel kapcsolatos dokumentumok hitelesített másolatai (amennyiben az igénylés során nem csatolta, illetve az igénylés benyújtása óta új körülmények merültek fel),

n) a közbeszerzési törvény hatálya alá tartozó beszerzések esetében az eljárás lefolytatását igazoló iratok hitelesített másolata, továbbá

o) az építési engedély köteles helyreállítások esetén az építési engedély és használatbavételi engedély hitelesített másolatának becsatolásával köteles az Igazgatóság és a Kormány általános hatáskörû területi államigazgatási szerve felé – papír alapon és a 6. melléklet tekintetében elektronikus úton is az ebr42 rendszerben – elszámolni.

(5) A Kormány általános hatáskörû területi államigazgatási szervének képviselõje és a Katasztrófavédelmi Igazgatóság képviselõje a helyreállítás során annak befejezéséig a támogatás felhasználását a helyszínen ellenõrizheti.

(6) Helyreállítás esetében az elszámolás elfogadását megelõzõen a Kormány általános hatáskörû területi államigazgatási szerve, a káresemény jellegétõl függõen a Katasztrófavédelmi Igazgatóság, területileg illetékes környezetvédelmi és vízügyi igazgatóság, Közlekedésfejlesztési Koordinációs Központ és a településfejlesztésért és településrendezésért felelõs miniszter által kinevezett szakértõi bizottság képviselõibõl álló bizottság a helyszínen ellenõrzést folytat, melyrõl – intézkedési javaslatok megtételével – 5 munkanapon belül értesíti az Igazgatóságot.

(7) Az elszámolásokról, illetve az esetleges visszafizetési kötelezettség elõírásáról az Igazgatóság dönt, amelyrõl értesíti a Támogatottat és a minisztert. Az Igazgatóság ellenõrzi az esetleges visszafizetési kötelezettség teljesítését.

 (8) Amennyiben a Támogatott a támogatást vagy annak egy részét jogtalanul vette igénybe, azt nem a megjelölt feladatra használta fel, vagy a munka a tervezettnél alacsonyabb összköltséggel valósult meg, akkor a támogatásról vagy meghatározott részérõl haladéktalanul köteles lemondani, és a támogatást a központi költségvetés javára visszafizetni. A jogtalanul igénybe vett összeg után a Támogatott a jegybanki alapkamat kétszeresének megfelelõ mértékû kamatot fizet a jogtalan igénybevétel napjától a visszafizetés napjáig.

(9) Atámogatás felhasználását a minisztérium, továbbá jogszabályban erre feljogosított egyéb szervek ellenõrizhetik.”

**5. §** Az R1. a következõ 8/A. §-sal egészül ki:

„8/A. § (1) E rendeletnek a vis maior tartalék felhasználásának részletes szabályairól szóló 8/2010. (I. 28.) Korm. rendelet

módosításáról, valamint az államháztartás mûködési rendjérõl szóló 292/2009. (XII. 19.) Korm. rendelet módosításáról készült 243/2010. (X. 5.) Korm. rendelet (a továbbiakban: Módosító Rendelet) 2. § (1) és (2) bekezdésével megállapított

4. § (1) és (2) bekezdése, valamint a 4. §-ával megállapított 7. § (1) bekezdésében szereplõ „a káreseményhez kapcsolódó közfeladatokért felelõs fejezetet irányító szervnek megküldött pályázati dokumentációval kapcsolatos szakmai vélemények és javaslatok minisztériumnak történõ megküldését követõen” szövegrész kivételével az e szakasszal együtt hatályba lépõ rendelkezéseket a folyamatban lévõ ügyekben is alkalmazni kell.

(2) E rendeletnek a Módosító Rendelet 2. § (1) és (2) bekezdésével megállapított 4. § (1) és (2) bekezdését, valamint a 4. §-ával megállapított 7. § (1) bekezdésében szereplõ „a káreseményhez kapcsolódó közfeladatokért felelõs fejezetet irányító szervnek megküldött pályázati dokumentációval kapcsolatos szakmai vélemények és javaslatok minisztériumnak történõ megküldését követõen” szövegrészt az e szakasz hatálybalépését követõen benyújtott vis maior pályázatoknál kell alkalmazni.”

**6. §** Az államháztartás mûködési rendjérõl szóló 292/2009. (XII. 19.) Korm. rendelet 62. § (11) bekezdésének helyébe a következõ rendelkezés lép:

„(11) A helyi önkormányzatot megilletõ fejlesztési feladatok támogatásának, vis maior tartalék támogatásoknak, valamint címzett és céltámogatásoknak törvényben, illetve közleményben megállapított tárgyévi eredeti elõirányzatát év közben módosítani kell, ha

a) az önkormányzat elõzõ években fel nem használt elõirányzatrészt igényel a költségvetésbõl,

b) az önkormányzat tárgyévi elõirányzatáról lemond,

c) az önkormányzat az a) pont alapján felhasznált maradványt év közben visszafizeti,

d) törvényi felhatalmazás alapján tárgyévi eredeti elõirányzat kerül elvonásra,

e) az önkormányzat év közben – a tárgyévre vonatkozóan – új vagy többlettámogatásban részesül. Amennyiben vis maior tartalék esetén a támogatásból a tárgyévben csak részfolyósításra kerül sor – elõleg vagy teljesítésarányos kifizetés formájában – úgy az elõirányzat a folyósított összeggel módosul.”

**7. §** (1) Ez a rendelet a kihirdetést követõ harmadik napon lép hatályba, és a hatálybalépését követõ napon hatályát veszti.

(2) Az R1. 4. § (3) bekezdés g) pontjában és 2. mellékletében „a Védelmi Igazgatóság” szövegrész helyébe „a Katasztrófavédelmi Igazgatóság” szöveg lép.

(3) Az R1. 3. mellékletében a „Megyei Katasztrófavédelmi Igazgatóság” szövegrész helyébe a „Katasztrófavédelmi Igazgatóság” szöveg lép.

(4) Az R1. 5. mellékletében az „Államigazgatási Hivatal” szövegrész helyébe a „A Kormány általános hatáskörû területi államigazgatási szerve” szöveg lép.

*Orbán Viktor* s. k.,

miniszterelnök

*(Magyar Közlöny 2010. október 5.)*